Document ID: 31984L0425

Δεκατη Οδηγία της επιτροπής
της 25ης Ιουλίου 1984
περί καθορισμού των μεθόδων κοινοτικής αναλύσεως για τον επίσημο έλεγχο των ζωοτροφών
(84/425/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας
την οδηγία 70/373/ΕΟΚ του Συμβουλίου της 20ής Ιουλίου 1970 περί εισαγωγής τρόπων λήψεως δειγμάτων και μεθόδων κοινοτικής ανάλυσης για τον επίσημο έλεγχο των ζωοτροφών [1], όπως τροποποιήθηκε τελευταία από την πράξη προσχώρησης και ιδίως το άρθρο 2,
Εκτιμώντας:
ότι η οδηγία που αναφέρεται ανωτέρω προβλέπει ότι ο επίσημος έλεγχος των ζωοτροφών που αποβλέπει στη διαπίστωση ότι τηρούνται οι όροι που επιβάλλονται δυνάμει των νομοθετικών, κανονιστικών και διοικητικών διατάξεων σχετικά με την ποιότητα και τη σύνθεση των ζωοτροφών, πραγματοποιείται σύμφωνα με τους κοινοτικούς τρόπους λήψης δειγμάτων και ανάλυσης·
ότι οι οδηγίες της Επιτροπής 71/250/ΕΟΚ [2], 73/46/ΕΟΚ [3], 74/203/ΕΟΚ [4], 75/84/ΕΟΚ [5], 76/372/ΕΟΚ [6], όπως τροποποιήθηκαν τελευταία από την οδηγία 81/680/ΕΟΚ [7], οι οδηγίες 71/393/ΕΟΚ [8], 72/199/EOK [9], 78/633/ΕΟΚ [10] 0), όπως τροποποιήθηκαν τελευταία από την οδηγία 84/4/ΕΟΚ [11] 1), καθώς και η οδηγία 81/715/ΕΟΚ [12] 2), έχουν ήδη καθορίσει ένα ορισμένο αριθμό μεθόδων κοινοτικής ανάλυσης· ότι, λαμβάνοντας υπόψη την κατάσταση προόδου των εργασιών που πραγματοποιούνται έκτοτε, πρέπει να θεσπιστεί μια νέα μέθοδος·
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μονίμου Επιτροπής Ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα κράτη μέλη επιβάλλουν οι αναλύσεις για τους επίσημους ελέγχους των ζωοτροφών, όσον αφορά την περιεκτικότητα τους σε spiramycine, να πραγματοποιούνται σύμφωνα με τη μέθοδο που περιγράφεται στο παράρτημα.
Άρθρο 2
Τα κράτη μέλη θέτουν σε ισχύ τις νομοθετικές κανονιστικές και διοικητικές διατάξεις που είναι αναγκαίες για να συμμορφωθούν προς τις διατάξεις της παρούσας οδηγίας το αργότερο στις 30 Ιουνίου 1985 και ενημερώνουν περί αυτού την Επιτροπή.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 25 Ιουλίου 1984.

Labels: 7
0
17
6